== Biografi ==
Viggo Vagnby uddannede sig først til maler i [[Århus]], hvor han debuterede som [[Kubisme|kubistisk]] maler. Han videreuddannede sig i tegning i [[Frankrig]] i 1920'erne og startede eget firma for at arbejde med reklamebilleder og som udstillingsarkitekt i [[Ålborg]] 1925. Han flyttede firmaet til [[København]] i 1943 og senere i 1953 til Skagen. Han gjorde flere turistreklamer, som blev berømte, blandt andet en for Skagen fra 1955, som afbilder en [[rødspætte]] som en malerpalet. Mest kendt blev han for plakaten ''Wonderful Copenhagen'' fra 1953. Denne ikoniske turistplakat viser en trafikbetjent som stopper fodgængere, cyklister, biler og sporvogne på en københavnsk gade for at lade en andemor med unger passere over gaden. Han dekorerede [[Grenen Kunstmuseum|Restaurant Grenen]] i Skagen og var illustrator i den danske udgave af [[Benjamin Spock]]s ''Bogen om barnet'' 1954, den danske udgave af ''Common Sense Book of Baby and Child Care''.
Personbillede_savnes Kunst Kultur